smcproject/ml-wiki-sentences huggingface dataset:
മദ്യമായിരുന്നു ശുശ്രുതൻ ബോധം കെടുത്താനായി ഉപയോഗിച്ചിരുന്നത്.
തിമിര ശസ്ത്രക്രിയയിലും, മൂത്രാശയക്കല്ലുകൾ നീക്കം ചെയ്യുന്നതിലും, എല്ലിനുണ്ടാകുന്ന ഒടിവുകൾ കണ്ടെത്തി ചികിത്സിക്കുന്നതിലും അതീവ പ്രാവിണ്യം നേടിയ വ്യക്തിയായിരുന്നു സുശ്രുതൻ.
ശസ്ത്രക്രിയയ്ക്ക്‌ കത്തികളുൾപ്പെടെ 101 തരം ഉപകരണങ്ങൾ സുശ്രുതൻ ഉപയോഗിച്ചിരുന്നു എന്നാണ്‌ കരുതുന്നത്‌.
പ്രഗല്ഭനായ അദ്ധ്യാപകൻ കൂടിയായിരുന്നു അദ്ദേഹം.
വൈദ്യൻമാർ പാലിക്കേണ്ട ധർമ്മങ്ങളും മര്യാദകളും ശിഷ്യൻമാർക്ക്‌ ഉപദേശിച്ചു കൊടുക്കുക അദ്ദേഹത്തിന്റെ പതിവായിരുന്നു.
പഠനത്തിന്റെ ഭാഗമായി മൃഗശരീരങ്ങളും മാതൃകകളും കീറിമുറിച്ചു പരിശോധിക്കാനാണ്‌ അദ്ദേഹം ശിഷ്യർക്കു നൽകിയിരുന്ന നിർദ്ദേശം.
സുശ്രുതൻ ഉപയോഗിച്ചതായി കരുതുന്ന ശസ്ത്രക്രിയ ഉപകരണങ്ങൾ
ചരകത്തെക്കാൾ ആധുനികമാണ്‌ സുശ്രുതം.
സൂത്രസ്ഥാനം, നിദാനസ്ഥാനം, ശാരീരസ്ഥാനം, ചികിത്സാസ്ഥാനം, കൽപസ്ഥാനം എന്നിങ്ങനെ അഞ്ചുഭാഗങ്ങളിലായി 120 അധ്യായങ്ങൾ കൂടാതെ, 66 അധ്യായങ്ങളുള്ള ഉത്തരതന്ത്രവും ഉൾപ്പെട്ടതാണ്‌ ' സുശ്രുതസംഹിത '.
അഥർവേദത്തിന്റെ ഉപാംഗമാണ്‌ ആയുർവേദമെന്ന്‌ സുശ്രുതസംഹിത പറയുന്നു.
ശസ്ത്രക്രിയയ്ക്കാണ്‌ സുശ്രുതസംഹിതയിൽ പ്രാധാന്യം.
എട്ടുതരത്തിലുള്ള ശസ്ത്രക്രിയകളെക്കുറിച്ച്‌ സുശ്രുതസംഹിത വിവരിക്കുന്നു-ഛേദ്യം(മുറിക്കൽ), ഭേദ്യം(പിളർക്കൽ), ലേഖ്യം(മാന്തൽ), വേധ്യം(തുളയ്ക്കൽ), ഏഷ്യം(ശസ്ത്രം കടത്തൽ), ആഹാര്യം(പിടിച്ചെടുക്കൽ), വിസ്രാവ്യം(ചോർത്തിയെടുക്കൽ), സീവ്യം(തുന്നൽ) എന്നിങ്ങനെ.
ചരക-സുശ്രുതസംഹിതകളുയെ സംഗ്രഹമാണ്‌ വാഗ്ഭടന്റെ ' അഷ്ടാംഗഹൃദയം '.
സുശ്രുതത്തിലെ നിദാനസ്ഥാനം, കൽപകസ്ഥാനം എന്നീ ഭാഗങ്ങൾ മലയാളത്തിൽ വ്യാഖ്യാനിച്ചിട്ടുള്ളത്‌ സി.കെ. വാസുദേവശർമയാണ്‌ .
സൂത്രസ്ഥാനം ‍വടക്കേപ്പാട്ട് നാരായണൻ ‍നായരും ശരീരസ്ഥാനം, ചികിത്സാസ്ഥാനം, കൽപസ്ഥാനം എന്നീ ഭാഗങ്ങൾ എം. നാരായണൻ വൈദ്യനും മലയാളിത്തിൽ വ്യാഖ്യാനിച്ചിട്ടുണ്ട്‌.
സുശ്രുതന്റെ ജീവിതകാലത്തെക്കുറിച്ച്‌ പണ്ഡിതർക്കിടയിൽ വ്യത്യസ്ത അഭിപ്രായമുണ്ട്‌.
2600 വർഷം മുമ്പാണ്‌ ഈ മഹാവൈദ്യൻ ജിവിച്ചിരുന്നത്‌ എന്നത്‌ ഒരു ഏകദേശ ധാരണയാണ്‌.
സുശ്രുതൻ എന്നപേര്‌ ഗോത്രത്തിന്റെയോ കുലത്തിന്റെയോ പേരാകാമെന്നും അഭിപ്രായമുണ്ട്‌.
അവലംബം ↑ ↑ ↑ ഇൻഫിനിറ്റ്യ് ഫൌണ്ടേഷനിൽ ശുശ്രുതനെപ്പറ്റിയുള്ള ലേഖനം.
ശേഖരിച്ച തിയ്യതി 2007 മാർച്ച് 12 കൂടുതൽ അറിവിന് Sankaran P. S. and P.J. Deshpande.
Susruta.
In V. Raghvan (Ed.) Scientists.
Delhi: Publications Division (Govt of India).
സുഷമ വർമ ഇംഗ്ലീഷ് വിലാസം https://ml.wikipedia.org/wiki/Sushma_verma
ഒരു ഇന്ത്യൻ വനിതാ ക്രിക്കറ്റ് താരമാണ് സുഷമ വർമ (ജനനം: 3 നവംബർ 1992).
നിലവിൽ ഇന്ത്യൻ വനിതാ ക്രിക്കറ്റ് ടീമിലെ വിക്കറ്റ്കീപ്പറും വലംകൈ ബാറ്റ്സ്‌വുമണുമാണ് സുഷമ വർമ.
2017ലെ വനിതാ ക്രിക്കറ്റ് ലോകകപ്പിനു ശേഷം ഹിമാചൽ പ്രദേശിന്റെ മുഖ്യമന്ത്രി വീരഭദ്ര സിങ് സുഷമ വർമയ്ക്ക് പോലീസ് ഡെപ്യൂട്ടി സൂപ്രണ്ട് ജോലി വാഗ്ദാനം ചെയ്തിരുന്നു.
ഹിമാചൽ പ്രദേശ് ക്രിക്കറ്റ് അസോസിയേഷനു വേണ്ടിയാണ് ആദ്യമായി കളിച്ചത്.
2011ലെ ദേശീയ വനിതാ ക്രിക്കറ്റ് ടൂർണമെന്റിൽ ഹിമാചൽ ടീമിന്റെ ക്യാപ്റ്റനായിരുന്നു.
ഈ ടൂർണമെന്റിൽ ഹിമാചൽ പ്രദേശ് രണ്ടാം സ്ഥാനം കരസ്ഥമാക്കി.
ഹിമാചൽ പ്രദേശിൽ നിന്നും അന്താരാഷ്ട്ര വനിതാ ക്രിക്കറ്റ് മത്സരങ്ങളിൽ കളിച്ച ആദ്യ വനിതയാണ് സുഷമ വർമ.
ഫസ്റ്റ് ക്ലാസ് മത്സരങ്ങളിൽ റെയിൽവേസിനു വേണ്ടി കളിച്ചിട്ടുണ്ട്.
ഇന്ത്യൻ വ‌നിതാ ക്രിക്കറ്റ് ടീം ക്യാപ്റ്റൻ മിതാലി രാജ് , ഹർമൻപ്രീത് കൗർ , പൂനം റൗത്ത് എന്നിവരോടൊപ്പം ഈ ടീമിൽ സുഷമ വർമ കളിച്ചിരുന്നു.
അന്താരാഷ്ട്ര ക്രിക്കറ്റ്
2017 ലെ വനിതാ ക്രിക്കറ്റ് ലോകകപ്പിൽ ഫൈനലിലെത്തിയ ഇന്ത്യൻ ടീമിലെ അംഗമായിരുന്നു സുഷമ വർമ.
ലോകകപ്പ് ഫൈനലിൽ ഇന്ത്യ ഇംഗ്ലണ്ടിനോട് 9 റണ്ണുകൾക്ക് പരാജയപ്പെട്ടു.
അവലംബം ↑ ESPN Cricinfo ↑ ↑ {{ cite news }} : Cite has empty unknown parameter: | dead-url= ( help ) ↑ ↑ She shunned volleyball shorts for white flannels, is first HP woman in Indian squad ↑ 'Accidental wicketkeeper' Sushma Verma braces for Dharamsala homecoming ↑ This one's for the girls ↑ ↑ Live commentary: Final, ICC Women's World Cup at London, Jul 23 , ESPNcricinfo, 23 July 2017.
പുറം കണ്ണികൾ ഔദ്യോഗിക വെബ്സൈറ്റ് സുഷമ വർമ ഇൻസ്റ്റാഗ്രാമിൽ
സുശീൽ ചന്ദ്ര മുൻഷി
ഒരു ഇന്ത്യൻ ഇന്റർവെൻഷണൽ കാർഡിയോളജിസ്റ്റും മുംബൈയിലെ ജാസ്ലോക്ക് ഹോസ്പിറ്റലിലെ കാർഡിയാക് റിസർച്ച് ആന്റ് എജ്യുക്കേഷൻ ഡിപ്പാർട്ട്‌മെന്റിന്റെ ഡയറക്ടറുമാണ് സുശീൽ ചന്ദ്ര മുൻഷി .
അമേരിക്കൻ കോളേജ് ഓഫ് കാർഡിയോളജി, ഇന്ത്യൻ കോളേജ് ഓഫ് കാർഡിയോളജി, റോയൽ കോളേജ് ഓഫ് ഫിസിഷ്യൻസ് ഓഫ് എഡിൻബർഗ് , ഇന്ത്യൻ കോളേജ് ഓഫ് ഫിസിഷ്യൻസ്, കാർഡിയോളജിക്കൽ സൊസൈറ്റി ഓഫ് ഇന്ത്യ, ഇന്ത്യൻ സൊസൈറ്റി ഓഫ് ഇലക്ട്രോകാർഡിയോളജി എന്നിവയുടെ ഫെലോ ആണ് അദ്ദേഹം.
1989-90 കാലഘട്ടത്തിൽ കാർഡിയോളജിക്കൽ സൊസൈറ്റി ഓഫ് ഇന്ത്യയുടെ പ്രസിഡന്റായി അദ്ദേഹം സേവനമനുഷ്ഠിച്ചു.
അതിന്റെ ദേശീയ ഉപദേഷ്ടാക്കളുടെയും ദേശീയ ഫാക്കൽറ്റിയുടെയും പാനലിലെ അംഗവും 2012 ൽ സൊസൈറ്റിയുടെ ലൈഫ് ടൈം അച്ചീവ്മെൻറ് അവാർഡിന് അർഹനുമാണ്.
1991 ൽ ഏറ്റവും ഉയർന്ന നാലാമത്തെ സിവിലിയൻ അവാർഡായ പദ്മശ്രീ ഇന്ത്യൻ സർക്കാർ നൽകി.
സുശോവൻ ബാനർജി
"ഒരു രൂപ ഡോക്ടർ" എന്നും അറിയപ്പെടുന്ന സുശോവൻ ബാനർജി ഒരു ഇന്ത്യൻ ഡോക്ടറാണ് .
വൈദ്യശാസ്ത്രരംഗത്തെ സമഗ്ര സംഭാവനയ്ക്കായി 2020 ൽ അദ്ദേഹത്തിന് ഇന്ത്യാ സർക്കാരിൽ നിന്ന് പത്മശ്രീ ബഹുമതി ലഭിച്ചു.
ബാനർജി കൊൽക്കത്തയിലെ ആർ‌ജി കാർ മെഡിക്കൽ കോളേജിൽ നിന്ന് ബിരുദവും കൊൽക്കത്ത സർവകലാശാലയിൽ നിന്ന് പാത്തോളജിയിൽ നിന്ന് ബിരുദാനന്തര ബിരുദവും സ്വർണ്ണ മെഡൽ നേടി.
ഹെമറ്റോളജിയിൽ ഡിപ്ലോമയ്ക്കായി ലണ്ടനിലേക്ക് പോയി.
ഡിപ്ലോമ പൂർത്തിയാക്കിയ ശേഷം നാലുവർഷം സീനിയർ രജിസ്ട്രാറായി ജോലി ചെയ്തു.
ജന്മനാടായ ബോൾപൂരിലെ ആളുകളെ സഹായിക്കുന്നതിനായി ബോൾപൂരിലേക്ക് മടങ്ങി.
1984 ൽ ബിർ‌ഭും ജില്ലയിൽ നിന്നുള്ള ഒരു കോൺഗ്രസ് എം‌എൽ‌എ ആയിരുന്നു.
കഴിഞ്ഞ 5അൻപതിലേറെ വർഷമായി അദ്ദേഹം രോഗികൾക്ക് ചികിത്സ നൽകുന്നത് വെറും ഒരു രൂപയ്ക്കാണ്.
അങ്ങനെയാണ് അദ്ദെഹത്തിന് ഒരു രൂപ ഡോക്ടർ എന്ന പേരുവന്നത്
വൈദ്യശാസ്ത്രരംഗത്തെ സമഗ്ര സംഭാവനകളെ മാനിച്ച് 2020 ൽ അദ്ദേഹത്തിന് പദ്മശ്രീ ബഹുമതി നൽകി.
തന്റെ ജീവിതകാലത്ത് പരമാവധി രോഗികൾക്ക് ചികിത്സ നൽകിയ ഡോക്ടറായി 2020 ജൂലൈയിൽ അദ്ദേഹത്തിന്റെ പേര് ഗിന്നസ് ബുക്ക് ഓഫ് വേൾഡ് റെക്കോർഡിൽ ഉൾപ്പെടുത്തിയിട്ടുണ്ട്.
കഴിഞ്ഞ 57 വർഷത്തിൽ അദ്ദേഹം തന്റെ വൈദ്യമേഖലയിൽ പ്രതിദിനം 200 ഓളം രോഗികൾക്ക് ചികിത്സ നൽകി.
സുശ്രുതസംഹിത ഇംഗ്ലീഷ് വിലാസം https://ml.wikipedia.org/wiki/Sushruta_Samhita
ബുദ്ധന്റെ സമകാലീനനെന്ന് (ബി സി 800 - 600) കരുതപ്പെടുന്ന സുശ്രുതൻ രചിച്ച ആയുർവേദ ഗ്രന്ഥമാണ് സുശ്രുത സംഹിത.
ശസ്ത്രക്രിയയെ സംബന്ധിച്ചു രചിക്കപ്പെട്ട ആധികാരിക ഗ്രന്ഥങ്ങളിൽ ആദ്യത്തേതാണിത് സുശ്രുതൻ ജീവിച്ചിരുന്ന കാലഘട്ടത്തെപ്പറ്റി വ്യക്തമായ തെളിവുകളില്ലയെങ്കിലും, മറ്റ് ഗ്രന്ഥങ്ങളിലെ പരാമാർശങ്ങളെ അടിസ്ഥാനമാക്കി ബി സി 800 നും 600 നും ഇടയ്ക്കു ജീവിച്ചിരുന്നു എന്ന് അനുമാനിക്കാം ചില ചരിത്രകാരന്മാർ, സുശ്രുതൻ ജീവിച്ചിരുന്നത് ബി സി 3000 മുതൽ എ ഡി 10 ആം നൂറ്റാണ്ടു വരെയുള്ള പല  കാലഘട്ടങ്ങളിലെന്ന് അവകാശപ്പെടുന്നു നാഗാർജ്ജുനൻ (ക്രി വ 1 ആം നൂറ്റാണ്ട്)  രചിച്ച ഉപായഹൃദയം എന്ന ആയുർവേദ ഗ്രന്ഥത്തിൽ സുശ്രുതനെപ്പറ്റി പരാമർശിച്ചിട്ടുണ്ട്.
അതിനാൽ സുശ്രുതൻ നാഗർജ്ജുനനു മുൻപ് ജീവിച്ചിരുന്നു എന്ന് ചിലർ സ്ഥാപിക്കുന്നു.
പതഞ്ജലിയുടെ (ബി സി 2 ആം നൂറ്റാണ്ട്) മഹാഭാഷ്യത്തിലും കാത്യായനന്റെ (ബി സി 3 ആം നൂറ്റാണ്ട്) വർത്തികത്തിലും സുശ്രുതനെപ്പറ്റി പരാമർശങ്ങളുണ്ട് പാണിനിയടക്കമുള്ള പണ്ഡിതന്മാർ അവരുടെ രചനകളിൽ സുശ്രുതൻ “ഒരു പുതിയ ശാസ്ത്രത്തിന്റെ ഉപജ്ഞാതാ‍വ്” എന്ന് വിശേഷിപ്പിക്കുന്നു.
സുശ്രുതന്റെ ഗുരു ദിവോദാസ ധന്വന്തരി , ധന്വന്തരി മഹർഷിയുടെ നാലാം തലമുറയായി ജനിച്ചുവെന്ന് ഗരുഡപുരാണത്തിൽ പരാമർശിച്ചിട്ടുണ്ടെങ്കിലും അന്നത്തെ സാമൂഹിക വ്യവസ്ഥയിൽ കുടുംബത്തിലെ പ്രശസ്തരായവരുടെ പേരുകൾ അനന്തര തലമുറകളിൽ ഉപയോഗിക്കുന്നത് വളരെ സാധാരണയായിരുന്നതിനാൽ വ്യത്യസ്ത കാലഘട്ടങ്ങളിൽ ജീവിച്ചിരുന്ന ഒരേ പേരുള്ള രണ്ട് വ്യക്തികളായിരുന്നു അവർ അപധനവൻ , അറഭ്രൻ , പഷ്കലവതൻ തുടങ്ങിയവർ സുശ്രുതന്റെ സഹപാഠികളായിരുന്നു ഇവർ ശസ്ത്രക്രിയയെപറ്റി രചിച്ച പ്രബന്ധങ്ങളും സുശ്രുത സംഹിതയിൽ ഉപയോഗിച്ചിട്ടുണ്ട്.
സുശ്രുതനു ശേഷമുള്ള കാലഘട്ടത്തിൽ ആയുർവേദത്തിന്റെ മറ്റു വിഭാഗങ്ങൾ വളർന്നുവെങ്കിലും ശസ്ത്രക്രിയ പഠനത്തിനായി ശവശരീരം തുറന്നുള്ള പഠനവും നിരീക്ഷണങ്ങളും നിഷിദ്ധമായിരുന്നതിനാൽ അത് പ്രാധാന്യമർഹിക്കാത്ത ഒരു വിഷയമായി അധഃപതിച്ചു .
രണ്ട് വിഭാഗങ്ങളായാണ് സുശ്രുതസംഹിത പൂർവ്വതന്ത്രം അഞ്ച് ഉപവിഭാഗങ്ങളിലായി നൂറ്റി ഇരുപത് അദ്ധ്യായങ്ങൾ ഉത്തരതന്ത്രം ശസ്ത്രക്രിയയുടെ അനന്തര ഫലങ്ങളും കണ്ണ്, ചെവി, മൂക്ക്, തല എന്നീഅവയവങ്ങളിലെ ശസ്ത്രക്രിയകൾ വിശദീകരിക്കുന്ന നാല് ഉപവിഭാഗങ്ങൾ
സുശ്രുത സംഹിത ഇപ്പോഴുള്ള ചിട്ടയായ രൂപത്തിൽ സംസ്കരിച്ചെടുത്തത് നാഗാർജ്ജുനൻ എന്ന വ്യക്തിയെന്ന് ആദ്യകാല വ്യാഖ്യാതാക്കൾ വൃദ്ധ സുശ്രുതൻ എന്ന പേരും ചിലർ ഉപയോഗിച്ചിട്ടുണ്ട് വ്യാഖ്യാനങ്ങൾ ഡൽഹണൻ ക്രി വ് 12ആം നൂറ്റാണ്ട് നാബന്ധ സംഗ്രഹം ഗയദാസൻ 10ആം നൂറ്റാണ്ട് ചന്ദ്രതൻ 12ആം നൂറ്റാണ്ട് അവലംബം 1 2 3 4 5 6 KAVIRAJ KUNJALAL BHISHAGRATNA, MRAS;  AN ENGLISH TRANSLATION OF THE SUSHRUTA SAMHITA; 1911.
↑ Indian Journal Of Ophthalmology 1 2 3 4 5 6 7 8 ഇൻഫിനിറ്റി ഫൌണ്ടേഷൻ ↑ Indian Journal Of Plastic Surgery ↑ Indian Journal Of Plastic Surgery ↑ Indian Journal Of Plastic Surgery ↑ Indian Journal Of Plastic Surgery
സുഷമ സെൻ
ഒരു ഇന്ത്യൻ നാഷണൽ കോൺഗ്രസ് പ്രവർത്തകയും മുൻ ലോക്സഭാംഗവുമായിരുന്നു സുഷമ സെൻ (1899 ഏപ്രിൽ 25- മരണ തീയതി ലഭ്യമല്ല).
ബീഹാറിലെ ഭഗൽപൂർ സൗത്ത് മണ്ഡലത്തെ ഇന്ത്യൻ നാഷണൽ കോൺഗ്രസ് പ്രതിനിധിയായി ഒന്നാം ലോക്സഭയിൽ എത്തി .
പി.എൻ. ബോസിന്റെ മകളായി 1889 ഏപ്രിൽ 25ന് കൊൽക്കത്തയിൽ ജനിച്ചു, കൊൽക്കത്ത , ഡാർജിലിംഗ് , ലണ്ടൻ എന്നിവിടങ്ങളിൽ വിദ്യാഭ്യാസം പൂർത്തിയാക്കി.
ആദ്യ ലോക്‌സഭയിൽ ബീഹാറിൽ നിന്നും വിജയിച്ച രണ്ട് വനിതാ എംപിമാരിൽ ഒരാൾ സുഷമ സെൻ ആയിരുന്നു.
ബീഹാറിലെ പർദ്ദ സംവിധാനം അവസാനിപ്പിക്കാൻ ശക്തമായ പ്രചാരണം നടത്തിയ അവർ, തന്റെ രാഷ്ട്രീയ ജീവിതത്തിൽ ശൈശവ വിവാഹം, സ്ത്രീധന സമ്പ്രദായം, ജാതിവിവേചനം എന്നിവ അവസാനിപ്പിക്കാൻ ശ്രമിച്ചു.
മൂന്ന് ശിശുക്ഷേമ കേന്ദ്രങ്ങൾ പട്നയിൽ സ്ഥാപിക്കാൻ ഇവർക്ക് കഴിഞ്ഞിരുന്നു.
ബംഗാൾ വിഭജനത്തിനുശേഷം, മഹാത്മാ ഗാന്ധിയുടെ സ്വാധീനത്തിൽ വരുകയും സ്വദേശി പ്രസ്ഥാനത്തിൽ ചേരുകയും ചെയ്തു.1908-15 മുതൽ പാട്നയിലെ അഘർ നരി സമിതിയുടെ പ്രസിഡന്റും, ബീഹാർ കൗൺസിൽ ഓഫ് വുമൺ ചൈൽഡ് വെൽഫെയർ കമ്മിറ്റിയുടെ പ്രസിഡന്റുമായിരുന്നു.
സ്ത്രീകളുടെ അവകാശങ്ങൾക്കും കുട്ടികൾക്കുമായി ഇവർ നിരവധി പ്രവർത്തനങ്ങൾ ചെയ്തു.
1889 ഏപ്രിൽ 25 ന് കൊൽക്കത്തയിൽ ജനിച്ചു.
തന്റെ അഞ്ചാം വയസ്സിൽ 1904-ൽ ബാരിസ്റ്റർ പികെ സെന്നിനെ വിവാഹം കഴിച്ചു.
1929 ൽ മദ്രാസിലെ അഖിലേന്ത്യാ വനിതാ സമ്മേളനത്തിൽ അംഗമായ ഇവർ, 1934 ബിഹാറിലെ ഭൂകമ്പത്തിൽ ദുരിതാശ്വാസ നിധി സമാഹരിക്കുന്നതിൽ പ്രവർത്തിച്ചു.
1941 ൽ പട്ന മുനിസിപ്പാലിറ്റി തിരഞ്ഞെടുപ്പിൽ വിജയിക്കുകയും മുനിസിപ്പൽ കൗൺസിലറായി തിരഞ്ഞെടുക്കപ്പെടുകയും ചെയ്തു.1946-52 കാലഘട്ടത്തിൽ ബീഹാർ നിയമസഭയിലേക്കും തിരഞ്ഞെടുക്കപ്പെട്ടിരുന്നു.
1939ലും 1951ലും കേംബ്രിഡ്ജിൽ നടന്ന വേൾഡ് കോൺഗ്രസ്സ് ഓഫ് ഫെയ്ത്തിൽ പങ്കെടുത്തു.
പട്ന, മോൻഗിർ, സിംല ബ്രഹ്മ സമാജിന്റെ പ്രസിഡന്റും ട്രസ്റ്റിയും ആയിരുന്നു.
ശൈശവ വിവാഹം, ജാതിവിവേചനം, സ്ത്രീധന സമ്പ്രദായം എന്നിവ ഇല്ലാതാക്കാൻ വേണ്ടി പ്രവർത്തിച്ച ഇവർ.
1910-ൽ ലണ്ടനിൽ നടന്ന വനിതാ വോട്ടവകാശ സമരത്തിൽ പങ്കെടുത്തിരുന്നു.
1908-15 കാലഘട്ടങ്ങളിൽ കൊൽക്കത്ത വിക്ടോറിയ സ്ഥാപനത്തിന്റെ സെക്രട്ടറിയും ആയിരുന്നു.
ബിഹാറിലെയും ഡൽഹിയിലെയും സിന്ധിൽ നിന്നുള്ള അഭയാർഥികൾക്കായി ദുരിതാശ്വാസ പ്രവർത്തനങ്ങളും ഇവർ നടത്തി.
സുഷമ സെൻ ഒരു ബംഗാളി കുടുംബത്തിൽ നിന്നുള്ളയാളായിരുന്നു എങ്കിലും, ബീഹാറിലെ ഭഗൽപൂർ ആയിരുന്നു അവരുടെ സേവന മേഖല.
19511-ൽ ഒന്നാം ലോക്സഭയിലേക്ക് നടന്ന തിരഞ്ഞെടുപ്പിൽ ബീഹാറിലെ ഭഗൽപൂർ സൗത്ത് മണ്ഡലത്തിൽ നിന്ന് 26,724-ൽ പരം വോട്ടുകളുടെ ഭൂരിപക്ഷത്തിൽ എസ്പിയിലെ ബൈജ്നാഥ് പ്രസാദ് സിംഗിനെയാണ് പരാജയപ്പെടുത്തിയത്.
സുഷമ സെന്നിന് 71979 വോട്ടുകൾ ലഭിച്ചപ്പോൾ രണ്ടാം സ്ഥാനം നേടിയ സ്ഥാനാർത്തിക്ക് 45255 വോട്ടുകളാണ് ലഭിച്ചത്.
ക്രമം വർഷം മണ്ഡലം വിജയി പാർട്ടി വോട്ട് ഭൂരിപക്ഷം രണ്ടാം സ്ഥാനം പാർട്ടി വോട്ട് 1 1951 ഭഗൽപൂർ സൗത്ത് സുഷമ സെൻ ഇന്ത്യൻ നാഷണൽ കോൺഗ്രസ് 71,979 26,724 ബൈജ്നാഥ് പ്രസാദ് സിംഗ് എസ്‌പി 45,255 മറ്റ് വിവരങ്ങൾ
യാത്ര ചെയ്ത പ്രദേശങ്ങൾ: ബർമ്മ, മലയ, യുകെ, യൂറോപ്പ് ഭൂഖണ്ഡം മുഴുവൻ.
കലാ പരമായ നേട്ടങ്ങൾ: ഇന്ത്യൻ, ഇംഗ്ലീഷ് സംഗീതം, ആലാപനം, പെയിന്റിംഗ്.
വിനോദങ്ങൾ: യാത്ര, സഞ്ചാരം, ഫോട്ടോഗ്രാഫി.
പ്രത്യേക താൽപര്യം: സാമൂഹിക പരിഷ്കാരങ്ങൾ, പാവപ്പെട്ടവരുടെ ആശ്വാസം, നദി-താഴ്വര പദ്ധതികൾ.
പ്രിയപ്പെട്ട വിനോദം: ചാരിറ്റബിൾ നാടക പ്രകടനവും പാചകവും സംഘടിപ്പിക്കൽ.
വിനോദം: പാട്ട്, നെയ്ത്ത്, വായന.
സുശീൽകുമാർ (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
സുശീൽകുമാർ എന്ന പേരിൽ നിരവധി വ്യക്തികളുണ്ട്.
സുശീൽ കുമാർ - ഇന്ത്യൻ ഗുസ്തി താരം സുശീൽ കുമാർ ഷിൻഡെ - ഇന്ത്യയിലെ രാഷ്ട്രീയനേതാവു്, മുൻ കേന്ദ്രമന്ത്രി സുശീൽ കുമാർ ഡേ - ബംഗാളി സാഹിത്യകാരൻ
സുശീൽറാണി പട്ടേൽ ഇംഗ്ലീഷ് വിലാസം https://ml.wikipedia.org/wiki/Sushila_Rani_Patel
ക്ലാസിക്കൽ സംഗീതജ്ഞയും ആദ്യകാല ചലച്ചിത്ര അഭിനേത്രിയുമായിരുന്നു സുശീൽറാണി പട്ടേൽ (മരണം : 24 ജൂലൈ 2014).
ആകാശവാണിയിലെ ആദ്യകാല ഗായികമാരിലൊരാളാണ്.
ഫിലിംജേർണലിന്റെ സ്ഥാപകൻ ബാബുറാവു പട്ടേൽ നിർമിച്ച ദ്രൗപദി, ഗവാലൻ എന്ന ചിത്രത്തിലെ നായികയും ഗായികയുമായി.
ആ രണ്ട് ചിത്രങ്ങളും ഹിറ്റായി.
പിന്നീട് അദ്ദേഹത്തെ വിവാഹം കഴിച്ചു.
1961-ൽ പട്ടേലും സുശീൽ റാണിയും ചേർന്ന് ക്ലാസിക്കൽ സംഗീതത്തെ പരിപോഷിപ്പിക്കാൻ 'ശിവ് സംഗീതാഞ്ജലി' എന്ന സ്ഥാപനത്തിന് രൂപം നൽകി.
പുരസ്കാരങ്ങൾ ദാദാ സാഹേബ് ഫാൽക്കെ അക്കാദമി അവാർഡ് സംഗീത നാടക അക്കാദമി അവാർഡ് മഹാരാഷ്ട്ര രാജ്യ സംസ്‌കൃത് പുരസ്‌കാരം അവലംബം ↑ {{ cite web }} : Check | url= value ( help ) പുറം കണ്ണികൾ For Sushila Patel, music is salvation
സുഷമ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 മേയ് മുതൽ തുടരുന്നു.
മലയാളവ്യാകരണത്തിലെ ഒരു വൃത്തമാണ്‌ സുഷമ .
ലക്ഷണം “ ചൊല്ലാം സുഷമാ തം യം ഭ ഗുരു ”
സെൻട്രൽ ഇൻസ്റ്റിറ്റ്യൂട്ട് ഓഫ് മെഡിസിനൽ ആന്റ് അരോമാറ്റിക് പ്ലാൻറ്സ്, ലഖ്നൗ ഇംഗ്ലീഷ് വിലാസം https://ml.wikipedia.org/wiki/Central_Institute_of_Medicinal_and_Aromatic_Plants
ഔഷധങ്ങൾക്കും  സുഗന്ധത്തിനും ഉപയോഗപ്പെടുന്ന സസ്യങ്ങളെക്കുറിച്ചുളള ഗവേഷണങ്ങളാണ് സീമാപ് എന്ന് പരക്കെ അറിയപ്പെടുന്ന സെൻട്രൽ ഇൻസ്റ്റിറ്റ്യൂട്ട് ഓഫ് മെഡിസിനൽ അൻഡ് അരോമാറ്റിക് പ്ലാൻറ്സിൽ നടക്കുന്നത്.
ഇത് സി. എസ്. ഐ. ആറിൻറെ ഘടകമാണ്.
1959-ൽ ലഖ്നൗവിൽ പ്രവർത്തനമാരംഭിച്ച ഈ സ്ഥാപനത്തിൻറെ ആദ്യത്തെ പേർ സെൻട്രൽ ഇന്ത്യൻ മെഡിസിനൽ ഓർഗനൈസേഷൻ എന്നായിരുന്നു.
ബാംഗ്ലൂർ, പന്ത്നഗർ,ഹൈദരാബാദ്, പുരാര എന്നിവിടങ്ങളിൽ മണ്ഡലകേന്ദ്രങ്ങളുണ്ട്.
അവലംബം ↑ http://www.cimap.res.in പുറത്തേക്കുള്ള കണ്ണികൾ CIMAP Webpage
സെൻട്രൽ ഇൻസ്റ്റിറ്റ്യൂട്ട് ഓഫ് മൈനിംഗ് അൻഡ് ഫ്യൂഎൽ റിസർച്ച്, ധൻബാദ്
23°49′02″N 86°25′40″E ﻿ / ﻿ 23.8170909°N 86.4277697°E ﻿ / 23.8170909; 86.4277697 ഖനന ഇന്ധന വിഷയങ്ങളിൽ ഗവേഷണം നടത്തുന്ന  സെൻട്രൽ ഇൻസ്റ്റിറ്റ്യൂട്ട് ഓഫ് മൈനിംഗ് അൻഡ് ഫ്യൂഎൽ റിസർച്ച് ധൻബാദ് കേന്ദ്രമാക്കി സി. എസ്. ഐ. ആറിൻറെകീഴിൽ പ്രവർത്തിക്കുന്നു.
ധൻബാദിലെ  സെൻട്രൽ ഇൻസ്റ്റിറ്റ്യൂട്ട് ഓഫ് മൈനിംഗ് , ദിഗ്വാദിയിലെ സെൻട്രൽ ഇൻസ്റ്റിറ്റ്യൂട്ട് ഓഫ് ഫ്യൂഎൽ റിസർച്ച് എന്നീ രണ്ടു  ഗവേഷണശാലകൾ സംയോജിപ്പിച്ച് ഈയടുത്ത കാലത്താണ് സെൻട്രൽ ഇൻസ്റ്റിറ്റ്യൂട്ട് ഓഫ് മൈനിംഗ് അൻഡ് ഫ്യൂഎൽ റിസർച്ച് ഒരു സംയുക്തകേന്ദ്രമായി നിലവിൽ വന്നത്.
റാഞ്ചി, ബിലാസ്പൂർ, നാഗ്പൂർ, റൂർക്കി എന്നിവിടങ്ങളിൽ ഈ സ്ഥാപനത്തിന് ഉപകേന്ദ്രങ്ങളുണ്ട്.
കൽക്കരിയുടെ ഖനനം മുതൽ ഉപഭോഗം വരെയുളള   ഊർജ്ജ ശൃംഖലയുടെ ഓരോ കണ്ണിയേയും കൂടുതൽ മെച്ചപ്പെടുത്താനും ലാഭവത്താക്കാനുമുളള സാങ്കേതിക വിദ്യകൾ വികസിപ്പിച്ചെടുക്കുകയാണ് ഈ സ്ഥാപനത്തിൻറെ മുഖ്യ ദൗത്യം പൂർണ്ണ വിലാസം
സെൻട്രൽ ഇൻസ്റ്റിറ്റ്യൂട്ട് ഓഫ് മൈനിംഗ് അൻഡ് ഫ്യൂഎൽ റിസർച്ച്, ബാർവാ റോഡ്,ധൻബാദ്, ഝാർഖണ്ഡ്,826001, ഇന്ത്യ
ഫോ : 91-326-2296023, 2296006, 2296003, 2296004, 2296005,   ഫാക്സ്: 91-326 2296025,   E-Mail: dcmrips@yahoo.co.in/ director@cmri.nic.in അവലംബം ↑
സെൻട്രൽ കശ്മീർ വോലെ ഇംഗ്ലീഷ് വിലാസം https://ml.wikipedia.org/wiki/Central_Kashmir_vole
ക്രിസെറ്റിഡേ കുടുംബത്തിലെ കരണ്ടുതീനി വിഭാഗത്തിൽപ്പെടുന്ന ഒരു ജീവിവർഗ്ഗമാണ് സെൻട്രൽ കശ്മീർ വോലെ ( Alticola montosa ).
ഇന്ത്യയിലും പാകിസ്ഥാനിലും മാത്രമാണ് ഇത് കാണപ്പെടുന്നത്.
അവലംബം Musser, G.G.; Carleton, M.D. (2005).
"Superfamily Muroidea".
In Wilson, D.E.; Reeder, D.M (eds.).
Mammal Species of the World: A Taxonomic and Geographic Reference (3rd ed.).
p. 960.
ISBN 978-0-8018-8221-0 .
OCLC 62265494.
സെൻട്രൽ ഇൻസ്റ്റിറ്റ്യൂട്ട് ഓഫ് ഫിഷറീസ് എഡ്യൂക്കേഷൻ ഇംഗ്ലീഷ് വിലാസം https://ml.wikipedia.org/wiki/Central_Institute_of_Fisheries_Education
ഇന്ത്യയിലെ മുംബൈയിൽ, ഫിഷറീസ് സയൻസിന് വേണ്ടിയുള്ള ഒരു സർവ്വകലാശാലയും ഉന്നത പഠന സ്ഥാപനവുമാണ് സെൻട്രൽ ഇൻസ്റ്റിറ്റ്യൂട്ട് ഓഫ് ഫിഷറീസ് എഡ്യൂക്കേഷൻ ( CIFE ).
ലോകമെമ്പാടുമുള്ള ഫിഷറീസ്, അക്വാകൾച്ചർ എന്നിവയുടെ വികസനത്തിൽ  സഹായിക്കുന്നു.
ഗവേഷണത്തിനും സാങ്കേതിക പുരോഗതിക്കും ശ്രദ്ധേയമായ സംഭാവനകൾ നൽകിക്കൊണ്ട് മനുഷ്യവിഭവശേഷി വികസനത്തിൽ CIFE ന് നാല് പതിറ്റാണ്ടിലേറെ നേതൃത്വമുണ്ട്.
ഇന്ത്യൻ കൗൺസിൽ ഫോർ അഗ്രികൾച്ചറൽ റിസർച്ചിന് (ICAR) കീഴിൽ പ്രവർത്തിക്കുന്ന നാല് സർവകലാശാലകളിൽ ഒന്നാണ് ഈ സ്ഥാപനം.
(മറ്റ് മൂന്നെണ്ണം ഇന്ത്യൻ വെറ്ററിനറി റിസർച്ച് ഇൻസ്റ്റിറ്റ്യൂട്ട് (IVRI), നാഷണൽ ഡയറി റിസർച്ച് ഇൻസ്റ്റിറ്റ്യൂട്ട് (NDRI), ഇന്ത്യൻ അഗ്രികൾച്ചർ റിസർച്ച് ഇൻസ്റ്റിറ്റ്യൂട്ട് (IARI) )
ഹരിയാന സംസ്ഥാനത്തെ ലാഹോറിലെ ICAR CIFE റോഹ്തക് കേന്ദ്രം , പശ്ചിമ ബംഗാളിലെ കൊൽക്കത്ത , ആന്ധ്രാപ്രദേശിലെ കാക്കിനഡ, മധ്യപ്രദേശിലെ പവർഖേഡ, ബിഹാർ സംസ്ഥാനത്തെ മോത്തിഹാരി എന്നിവയുൾപ്പെടെ ആകെ അഞ്ച് കേന്ദ്രങ്ങൾ CIFE ന് കീഴിൽ പ്രവർത്തിക്കുന്നു.
ഫിഷറീസ് മേഖലയിലെ വർധിച്ചുവരുന്ന വെല്ലുവിളികളെ നേരിടാൻ  സജ്ജരാക്കുന്നതിന് ഫിഷറീസ് പ്രൊഫഷണലുകൾക്ക് പ്രഗത്ഭ പരിശീലനവും വിദ്യാഭ്യാസവും നൽകുന്നതിനായി ഒരു ഇൻസർവീസ് പരിശീലന കേന്ദ്രമായാണ് 1961 ൽ CIFE സ്ഥാപിതമായത്.
ഏകദേശം ഇരുപത് വർഷത്തെ പരിശ്രമം കണക്കിലെടുത്ത്, CIFE ഇന്ത്യൻ കൗൺസിൽ ഫോർ അഗ്രികൾച്ചറൽ റിസർച്ചിന്റെ ഭരണ നിയന്ത്രണത്തിന് കീഴിലായി.
തുടർന്ന് 1989 ൽ യൂണിവേഴ്സിറ്റി ഗ്രാന്റ്സ് കമ്മീഷൻ ഡീംഡ് യൂണിവേഴ്സിറ്റി പദവി നൽകി.
അതുപോലെ, CIFE അതിന്റെ ഉത്തരവിൽ ഗവേഷണത്തിനും വിദ്യാഭ്യാസത്തിനുമുള്ള വ്യവസ്ഥകൾ ഉൾപ്പെടുത്തി.
അതിനുശേഷം ഇന്ത്യയിലെ ഫിഷറീസ് വിദ്യാഭ്യാസത്തിന്റെ ഗുണമേന്മ വർധിപ്പിക്കുന്നതിന് ഗണ്യമായ സംഭാവനകൾ നൽകിയിട്ടുണ്ട്.
CIFE, ഫിഷറീസ് സയൻസിന്റെ പ്രത്യേക ശാഖകളിൽ മാസ്റ്റർ ഓഫ് ഫിഷറീസ് സയൻസും (MFSc), PhD പ്രോഗ്രാമുകളും വാഗ്ദാനം ചെയ്യുന്നു.
വികസന ഏജൻസികൾക്കും മത്സ്യത്തൊഴിലാളികൾക്കും കർഷകർക്കും സംരംഭകർക്കും സാങ്കേതിക പിന്തുണയും കൺസൾട്ടൻസിയും നൽകുന്നു.
സമർപ്പിതരായ ശാസ്ത്രജ്ഞരുടെ ഒരു ടീമും അത്യാധുനിക ഇൻഫ്രാസ്ട്രക്ചർ സൗകര്യങ്ങളും ഉള്ളതിനാൽ, മത്സ്യബന്ധനവും മത്സ്യകൃഷിയും അടിസ്ഥാനമാക്കിയുള്ള സുസ്ഥിര ഗ്രാമീണ ഉപജീവനമാർഗങ്ങൾ സൃഷ്ടിക്കുന്നതിനും ഭക്ഷണവും പോഷക സുരക്ഷയും ഉറപ്പാക്കുന്നതിനുമായി CIFE വിജ്ഞാന നേതൃത്വത്തിലുള്ള വിപ്ലവത്തിൽ പങ്കാളിയാകുന്നു.
CIFE വിവിധ മേഖലകളിൽ MFSc, Ph.D പ്രോഗ്രാമുകൾ നൽകുന്നു: അക്വാകൾച്ചർ, അക്വാറ്റിക് എൻവയോൺമെന്റ് മാനേജ്‌മെന്റ്, അക്വാട്ടിക് അനിമൽ ഹെൽത്ത്, ഫിഷറീസ് റിസോഴ്‌സ് മാനേജ്‌മെന്റ്, ഫിഷ് ബയോകെമിസ്ട്രി ഫിസിയോളജി, ഫിഷ് ന്യൂട്രീഷൻ ഫീഡ് ടെക്‌നോളജി, ഫിഷ് ജനറ്റിക്‌സ് ബ്രീഡിംഗ്, ഫിഷ് ബയോടെക്‌നോളജി, ഫിഷ് ബയോടെക്‌നോളജി, ഫിഷ് ബയോടെക്‌നോളജി ഫിഷരീസ് ഇക്കണോമിക്സ്, പോസ്റ്റ് ഹാർവെസ്റ്റ് ടെക്നോളജി എന്നീ മേഖലകളിൽ പ്രവർത്തിക്കുന്നു.
സെൻട്രൽ എവിയൻ റിസർച്ച് ഇൻസ്റ്റിറ്റ്യൂട്ട് ഇംഗ്ലീഷ് വിലാസം https://ml.wikipedia.org/wiki/Central_Avian_Research_Institute
ഇന്ത്യൻ കൗൺസിൽ ഓഫ് അഗ്രികൾച്ചറൽ റിസർച്ചിന്റെ കീഴിലുള്ള ഒരു ഗവേഷണസ്ഥാപനമാണ് സെൻട്രൽ എവിയൻ റിസർച്ച് ഇൻസ്റ്റിറ്റ്യൂട്ട് ഓഫ് ഇന്ത്യ (CARI).
ഉത്തർപ്രദേശ് സംസ്ഥാനത്തെ ബറേലി യുള്ള ഇസ്രത്‍നഗറിലാണ് ഇതിന്റെ ആസ്ഥാനം.
ഇന്ത്യൻ പൗൾട്രിവ്യവസായത്തിന്റെ പുരോഗതിക്കായി പക്ഷികളുടെ ജനിതകശാസ്ത്രം, ബ്രീഡിംഗ്, പോഷകാഹാരം, ഫീഡിംഗം സാങ്കേതികവിദ്യ, ഏവിയൻ ഫിസിയോളജി, പുനരുൽപാദനം എന്നിവ ഉൾപ്പെടെയുള്ള മേഖലകളിൽ ഇവിടെ ഗവേഷണം നടക്കുന്നു.
1979 ൽ സ്ഥാപിതമായ ഈ സ്ഥാപനം, ഭരണാധികാരം ഇന്ത്യൻ കൗൺസിൽ ഓഫ് അഗ്രികൾച്ചറൽ റിസർച്ചിന്റെ കീഴിലാണ് നിലനിൽക്കുന്നത്.
ഇൻസ്റ്റിറ്റ്യൂട്ട് ഡയറക്ടർമാർ ഡോ. ബി. പാണ്ട (2 നവംബർ 1979 മുതൽ 31 മാർച്ച് 1990 വരെ) ഡോ. ജെ.എൻ. പാണ്ട (1 ഏപ്രിൽ 1990 മുതൽ    1992 ഓഗസ്റ്റ് 31 വരെ) ഡോ. പി.കെ. പാണി ( (1 സെപ്റ്റംബർ 1992 മുതൽ 31 ജനുവരി 1994 വരെ) ഡോ. ഡിസി ജോഹരി  (1 ഫെബ്രുവരി 1994 മുതൽ 24 ഓഗസ്റ്റ് 1994 വരെ) (1 ഡിസംബർ 1996 മുതൽ 13 ഒക്ടോബർ 1997 വരെ) ഡോ. എസ്‌സി മൊഹാപത്ര (25 ഓഗസ്റ്റ് 1994 മുതൽ 30 നവംബർ 1996 വരെ) ഡോ. രാജ്വീർ സിംഗ് (14 ഒക്ടോബർ 1997 മുതൽ 6 മാർച്ച് 2003 വരെ) (24 ഒക്ടോബർ 2003 മുതൽ 3 ഒക്ടോബർ 2006 വരെ) (10 നവംബർ 2006 മുതൽ 3 ഡിസംബർ 2006 വരെ ഡോ. ടി.എസ്. ജോഹ്രി  (2003 മാർച്ച് 7 മുതൽ 2003 ഒക്ടോബർ 23 വരെ) ഡോ. എ കെ ശ്രീവാസ്തവ്  (2006 ഒക്ടോബർ 4 മുതൽ 2006 നവംബർ 9 വരെ) (4 ഡിസംബർ 2006 മുതൽ 18 ജൂലൈ 2007 വരെ) (1 ഫെബ്രുവരി 2010 മുതൽ 7 ഫെബ്രുവരി 2010 വരെ) (19 മാർച്ച് 2011 മുതൽ 12 ഏപ്രിൽ 2011 വരെ) ഡോ. ബി.പി. സിംഗ് (19 ജൂലൈ 2007 മുതൽ 31 ജനുവരി 2010 വരെ) ഡോ. ആർ.പി.സിംഗ് (നിലവിൽ) അവലംബം
സെൻട്രൽ ഇൻസ്റ്റിട്യൂട്ട് ഓഫ് എഡ്യൂക്കേഷണൽ ടെക്നോളജി
വിദ്യാഭ്യാസത്തിന്റെ ഗുണനിലവാരം വിപുലീകരിക്കുന്നതിനും മെച്ചപ്പെടുത്തുന്നതിനുമായി ബഹുജനമാധ്യമ സാങ്കേതികവിദ്യയുടെ ഉപയോഗം പ്രോത്സാഹിപ്പിക്കുന്നതിനായി നാഷണൽ കൗൺസിൽ ഓഫ് എജ്യുക്കേഷണൽ റിസർച്ച് ആൻഡ് ട്രെയിനിംഗ് (NCERT) ന് കീഴിൽ ഒരു നോഡൽ ഏജൻസിയായി രൂപീകരിച്ച ഒരു സ്വയംഭരണ സ്ഥാപനമാണ് സെൻട്രൽ ഇൻസ്റ്റിറ്റ്യൂട്ട് ഓഫ് എഡ്യൂക്കേഷണൽ ടെക്‌നോളജി (സിഐഇടി).
സ്കൂൾ തലത്തിൽ ഇന്ത്യാ ഗവൺമെന്റിന്റെ വിദ്യാഭ്യാസ മന്ത്രാലയമാണ് ഈ സ്ഥാപനത്തിന് ധനസഹായം നൽകുന്നത്.
നാഷണൽ കൗൺസിൽ ഓഫ് എഡ്യൂക്കേഷണൽ റിസർച്ച് ആന്റ് ട്രെയിനിംഗിനു (NCERT) കീഴിൽ, 1984-ൽ കേന്ദ്ര മാനവവിഭവശേഷി വികസന മന്ത്രാലയം സ്ഥാപിച്ചതാണ് സെൻട്രൽ ഇൻസ്റ്റിറ്റ്യൂട്ട് ഓഫ് എഡ്യൂക്കേഷണൽ ടെക്നോളജി (CIET).
ന്യൂഡൽഹിയിലെ എൻസിഇആർടിയിലെ എൻഐഇ കാമ്പസിലാണ് ഇൻസ്റ്റിറ്റ്യൂട്ട് സ്ഥിതി ചെയ്യുന്നത്.
ആർ.ടിയുടെ രണ്ട് വകുപ്പുകൾ, സെന്റർ ഫോർ എജ്യുക്കേഷണൽ ടെക്നോളജി, ഡിപ്പാർട്ട്മെന്റ് ഓഫ് ടീച്ചിംഗ് എയ്ഡ്സ് എന്നിവ സംയോജിപ്പിച്ചാണ് ഇൻസ്റ്റിറ്റ്യൂട്ടിന്റെ ഉത്ഭവം.
റേഡിയോ, ടെലിവിഷൻ, സിനിമകൾ, സാറ്റലൈറ്റ് കമ്മ്യൂണിക്കേഷൻസ്, സൈബർ മീഡിയ തുടങ്ങിയ മാധ്യമ ശാഖകളെ കേന്ദ്രീകരിച്ചാണ് ഇൻസ്റ്റിറ്റ്യൂട്ടിന്റെ പ്രവർത്തനങ്ങൾ നിർവഹിക്കപ്പെടുന്നത്.
വിദ്യാഭ്യാസ സാങ്കേതികവിദ്യയുടെ പ്രോത്സാഹനം,  ഉദ്യോഗസ്ഥർക്ക് പരിശീലനം, സ്റ്റേറ്റ് ഇൻസ്റ്റിറ്റ്യൂട്ട് ഓഫ് എഡ്യൂക്കേഷൻ ടെക്നോളജി (SIET), കൺസൾട്ടൻസി, മീഡിയ എന്നിവയുടെ പ്രവർത്തനങ്ങളുടെ ഏകോപനം തുടങ്ങിയ വിവിധ പ്രവർത്തനങ്ങളിൽ ഈ സംവിധാനം ഏർപ്പെട്ടിരിക്കുന്നു.
കലാകാരന്മാരുടെ സ്റ്റുഡിയോകൾ,  രണ്ട് സൗണ്ട് സ്റ്റുഡിയോകൾ, ടെക്നിക്കൽ കൺട്രോൾ റൂമുകൾ, ആംഫി തിയേറ്റർ, രണ്ട് ടെലിവിഷൻ സ്റ്റുഡിയോകൾ, വർക്ക്ഷോപ്പ്, സെമിനാർ റൂമുകൾ, റിഹേഴ്സൽ ഏരിയകൾ, പ്രൊജക്ഷൻ സൗകര്യങ്ങൾ, ലൈബ്രറി, കാന്റീൻ, അഡ്മിനിസ്ട്രേറ്റീവ് ഏരിയകൾ  എന്നിവയുള്ള വിശാലമായ കെട്ടിടത്തിലാണ് ഇൻസ്റ്റിറ്റ്യൂട്ട് പ്രവർത്തിക്കുന്നത്.
ബാച്ചിലേഴ്സ്, മാസ്റ്റേഴ്സ്, ഡോക്ടറൽ തലങ്ങളിൽ വിദ്യാഭ്യാസ കോഴ്സുകളും ഇൻസ്റ്റിറ്റ്യൂട്ട് നൽകുന്നു.
സെൻട്രൽ ഇൻസ്റ്റിറ്റ്യൂട്ട് ഫോർ കോട്ടൺ റിസർച്ച് ഇംഗ്ലീഷ് വിലാസം https://ml.wikipedia.org/wiki/Central_Institute_for_Cotton_Research
പരുത്തി ഉത്പാദനത്തിന്  ഗവേഷണ ശ്രമങ്ങൾ പ്രോത്സാഹിപ്പിക്കുകയും സംസ്ഥാന സർവ്വകലാശാലകളുടെ സജീവ പങ്കാളിത്തത്തോടെ പരുത്തിയിൽ പ്രായോഗിക ഗവേഷണം നടത്തുകയും ചെയ്യുക എന്ന ലക്ഷ്യത്തോടെ ഇന്ത്യൻ കൗൺസിൽ ഓഫ് അഗ്രികൾച്ചറൽ റിസർച്ച് 1976 ൽ ആരംഭിച്ച ഗവേഷണസ്ഥാപനമാണ് സെൻട്രൽ ഇൻസ്റ്റിറ്റ്യൂട്ട് ഫോർ കോട്ടൺ റിസർച്ച് (CICR).
1967-ൽ കൗൺസിൽ ആരംഭിച്ച ഓൾ ഇന്ത്യ കോർഡിനേറ്റഡ് കോട്ടൺ ഇംപ്രൂവ്‌മെന്റ് പ്രോജക്ടിന് (AICCIP) കീഴിലാണ് CICR-ന്റെ ഗവേഷണ പ്രവർത്തനങ്ങൾ.
ഇതിന്റെ ആസ്ഥാനം നാഗ്പൂരിലും മറ്റ് രണ്ട് പ്രാദേശിക യൂണിറ്റുകൾ തമിഴ്‌നാട്ടിലെ കോയമ്പത്തൂരിലും ഹരിയാനയിലെ സിർസയിലുമാണ് സ്ഥിതി ചെയ്യുന്നത്.
മഹാരാഷ്ട്രയിലെ നാഗ്പൂരിലും ഹരിയാനയിലെ സിർസയിലും സിഐആർഎസിന് രണ്ട് കാമ്പസുകളാണുള്ളത്.
നാഗ്പൂർ കാമ്പസ്
സെൻട്രൽ ഇൻസ്റ്റിറ്റ്യൂട്ട് ഫോർ കോട്ടൺ റിസർച്ച്, നാഗ്പൂർ (' CICR, നാഗ്പൂർ അല്ലെങ്കിൽ CICRN ) മഹാരാഷ്ട്ര സർക്കാരുമായി സഹകരിച്ച്, ബ്രസീലിയൻ മാതൃകയിൽ വിദർഭ മേഖലയിൽ ഒരു പൈലറ്റ് പദ്ധതി നടപ്പിലാക്കി.
സിർസ കാമ്പസ്
സെൻട്രൽ ഇൻസ്റ്റിറ്റ്യൂട്ട് ഫോർ കോട്ടൺ റിസർച്ച്, സിർസ (' സിഐസിആർ, സിർസ അല്ലെങ്കിൽ സിഐആർഎസ് ) ഹരിയാന സർക്കാരുമായി സഹകരിച്ച് സിർസ നഗരത്തിൽ സ്ഥാപിച്ചു.
NH9 ൽ ചൗധരി ദേവി ലാൽ യൂണിവേഴ്സിറ്റിക്ക് സമീപമാണ് ഇത് സ്ഥിതി ചെയ്യുന്നത്.
സെൻട്രൽ ഓസ്‌ട്രേലിയൻ ഏവിയേഷൻ മ്യൂസിയം ഇംഗ്ലീഷ് വിലാസം https://ml.wikipedia.org/wiki/Central_Australian_Aviation_Museum
ഓസ്‌ട്രേലിയയിലെ നോർത്തേൺ ടെറിട്ടറിയിലെ ആലീസ് സ്പ്രിംഗ്സിലെ ഒരു ഏവിയേഷൻ മ്യൂസിയമാണ് സെൻട്രൽ ഓസ്‌ട്രേലിയൻ ഏവിയേഷൻ മ്യൂസിയം .
നിലവിലെ മ്യൂസിയത്തിന്റെ കെട്ടിടം 1940/41-ൽ സ്ഥാപിക്കുകയും 1939 മുതൽ 1968 വരെ കോന്നല്ലൻ എയർവേയ്‌സിന്റെ പ്രധാന പ്രവർത്തന കേന്ദ്രമായി പ്രവർത്തിക്കുകയും ചെയ്തു.
വലിയ വിമാനങ്ങളുടെ പ്രവർത്തനങ്ങൾക്കായി ഇവിടുത്തെ വിമാനത്താവളത്തിന്റെ പരിമിതികളും ആലീസ് സ്പ്രിംഗ്സിന്റെ വിപുലീകരണവും കാരണം ഇപ്പോൾ നിലവിലുള്ള വിമാനത്താവളത്തിലേക്കുള്ള നീക്കം ക്രമേണ കോന്നല്ലൻ എയർവേയ്‌സിൽ നിർബന്ധിതമായി.
നിലവിലെ വിമാനഷെഡ്ഡിനടുത്തുള്ള സ്ഥലം കൈവശമുള്ള വലിയ ബെൽമാൻ ഹാംഗർ നിലവിലെ വിമാനത്താവളത്തിലേക്ക് മാറ്റുകയും 1968 ജൂൺ ആയപ്പോഴേക്കും ഇവിടുത്തെ എല്ലാ പ്രവർത്തനങ്ങളും നിർത്തുകയും ചെയ്തു.
ആലീസ് സ്പ്രിംഗ്സിന്റെ ദ്രുതഗതിയിലുള്ള വികാസത്തിൽ ടൗൺ‌സൈറ്റ് ഹാംഗറിനെ ഒഴിവാക്കി വിമാനത്താവളം ഇല്ലാതാക്കി.
മ്യൂസിയത്തിന് മുൻവശത്തുള്ള വീടുകളും റോഡും പഴയ പ്രധാന റൺവേയിലാണ്.
1977 ആയപ്പോഴേക്കും റൺ‌വേകളെക്കുറിച്ച് വളരെക്കുറച്ച് സൂചനകൾ കണ്ടെത്താൻ കഴിഞ്ഞു.
കൂടാതെ 9 വർഷമായി അറ്റകുറ്റപ്പണികൾ നടത്താത്തതിനാൽ പരിതാപകരമായ അവസ്ഥയിലായിരുന്നു.
താമസസൗകര്യമില്ലാത്തവരുടെ അഭയകേന്ദ്രമായി മാറിയ ഇതിന്റെ ഇന്റീരിയറും ബാഹ്യഭാഗവും നശിപ്പിക്കപ്പെട്ടു.
1977-ൽ സെൻട്രൽ ഓസ്‌ട്രേലിയൻ ഏവിയേഷൻ മ്യൂസിയം സ്ഥാപിതമായതോടെ പെട്ടെന്നു തന്നെ ഈ അവസ്ഥയ്ക്ക് മാറ്റം വരുത്തി.
ഒരു മുൻ ഉദ്യോഗസ്ഥൻ കോളിൻ റിച്ചാർഡ് ഫോർമാൻ മോഷ്ടിച്ച ഒരു വിമാനം ആലീസ് സ്പ്രിങ്സ് വിമാനത്താവളത്തിലെ കൊന്നെയർ ഓഫീസുകളിലേക്ക് പറത്തി കോളിനും വിമാനത്തിലെ മൂന്ന് ജീവനക്കാരും കൊല്ലപ്പെട്ടു.
ഇതിനെത്തുടർന്ന് 1977 ജനുവരിയിൽ വളരെ സജീവമായ ഒരു സന്നദ്ധ സമിതി രൂപീകരിച്ചു.
ഹംഗർ തിരിച്ചുപിടിച്ച് അതിന്റെ നവീകരണ പ്രവർത്തനങ്ങൾ ആരംഭിച്ചു.
ടൗൺ‌സൈറ്റുമായി മുമ്പ് ബന്ധപ്പെട്ടിരുന്ന നിരവധി ആളുകളുടെ പിന്തുണയില്ലാതെ ഈ ആദ്യകാല ആരംഭം നടത്താൻ കഴിയുമായിരുന്നില്ല.
ജനങ്ങളിൽ പലരും ചോദ്യമോ ഉറപ്പോ ഇല്ലാതെ തന്നെ 50 ഡോളർ അംഗത്വ ഫീസ് നൽകി പുതിയ മ്യൂസിയത്തിൽ ചേർന്നു.
ഈ പെട്ടെന്നുള്ള പ്രതികരണം 1979 മേയ് മാസത്തിൽ മ്യൂസിയത്തിന് അതിവേഗം ജീവൻ വെച്ചു.
മ്യൂസിയം സ്ഥാപിക്കുന്നതിൽ നോർത്തേൺ ടെറിട്ടറി സർക്കാരിന്റെ സാമ്പത്തിക സഹായം നിർണായകമായിരുന്നു.
1979 മുതൽ വിമാനം, എഞ്ചിനുകൾ, ഘടകങ്ങൾ, ചരിത്രപരമായ ഫോട്ടോഗ്രാഫുകൾ, പേപ്പറുകൾ, വീഡിയോകൾ എന്നിങ്ങനെ നിരവധി പ്രദർശനങ്ങൾ സ്വന്തമാക്കി.
1984 മാർച്ചിൽ ഇതിലെ ശേഖരങ്ങൾ നോർത്തേൺ ടെറിട്ടറി മ്യൂസിയംസ് ആൻഡ് ആർട്സ് ഗാലറീസ് ബോർഡിന് കൈമാറി.
അതിന്റെ സംരക്ഷണം, അവതരണം, ഭരണം എന്നിവയുടെ ഉത്തരവാദിത്തം ഏറ്റെടുത്തു.
ആളുകൾക്ക് സൗജന്യമായി മ്യൂസിയം സന്ദർശിച്ച് ആലീസ് സ്പ്രിംഗ്സിന്റെ കഥയും മധ്യ ഓസ്‌ട്രേലിയയുടെ വികസനത്തിൽ അത് വഹിച്ച പങ്കും സ്വയം കണ്ടെത്താൻ സാധിക്കും.
സെൻട്രൽ ഓസ്‌ട്രേലിയൻ ഏവിയേഷൻ മ്യൂസിയം എല്ലാ ദിവസവും രാവിലെ 10:00 മുതൽ വൈകുന്നേരം 4:00 വരെ തുറന്നിരിക്കും.
ശനി, ഞായർ ഒഴികെ രാവിലെ 10:00 മുതൽ 2:00 വരെ.
അവലംബം പുറത്തേക്കുള്ള കണ്ണികൾ സെൻട്രൽ ഓസ്‌ട്രേലിയൻ ഏവിയേഷൻ മ്യൂസിയം എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Central Australian Aviation Museum Archived 2020-01-03 at the Wayback Machine .
–  ഔദ്യോഗിക വെബ്സൈറ്റ്
സെൻട്രൽ കൗൺസിൽ ഓഫ് ഹോമിയോപ്പതി ഇംഗ്ലീഷ് വിലാസം https://ml.wikipedia.org/wiki/Central_Council_of_Homoeopathy